CELEX: 32016R0015
Language: lt
Date: 2016-01-07 00:00:00
Title: 2016 m. sausio 7 d. Komisijos įgyvendinimo reglamentas (ES) 2016/15, kuriuo patvirtinama buvusiosios Jugoslavijos Respublikos Makedonijos salmonelių kontrolės vištų dedeklių organizmuose programa ir Reglamento (EB) Nr. 798/2008 I priedo trečiųjų šalių, iš kurių valgomieji kiaušiniai gali būti įvežami į Sąjungą, sąraše iš dalies keičiamas buvusiosios Jugoslavijos Respublikos Makedonijos įrašas (Tekstas svarbus EEE)

8.1.2016   
            
            
               LT
            
            
               Europos Sąjungos oficialusis leidinys
            
            
               L 5/1
            
         KOMISIJOS ĮGYVENDINIMO REGLAMENTAS (ES) 2016/15
   2016 m. sausio 7 d.
   kuriuo patvirtinama buvusiosios Jugoslavijos Respublikos Makedonijos salmonelių kontrolės vištų dedeklių organizmuose programa ir Reglamento (EB) Nr. 798/2008 I priedo trečiųjų šalių, iš kurių valgomieji kiaušiniai gali būti įvežami į Sąjungą, sąraše iš dalies keičiamas buvusiosios Jugoslavijos Respublikos Makedonijos įrašas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 dalies pirmą pastraipą, 8 straipsnio 3 ir 4 dalis, 9 straipsnio 2 dalies b punktą ir 9 straipsnio 4 dalį,
   atsižvelgdama į 2003 m. lapkričio 17 d. Europos Parlamento ir Tarybos reglamentą (EB) Nr. 2160/2003 dėl salmonelių ir kitų nurodytų zoonozių sukėlėjų per maistą kontrolės (2), ypač į jo 10 straipsnio 2 dalį,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 854/2004, nustatantį specialiąsias gyvūninės kilmės produktų, skirtų vartoti žmonėms, oficialios kontrolės taisykles (3), ypač į jo 11 straipsnio 1 dalį,
   kadangi:
   
               (1)
            
            
               Komisijos reglamente (EB) Nr. 798/2008 (4) nustatyta, kad naminius paukščius ir jų produktus (toliau – prekės) importuoti į Sąjungą ir vežti tranzitu per Sąjungą galima tik iš minėto reglamento I priedo 1 dalyje pateiktos lentelės 1 ir 3 skiltyse nurodytų trečiųjų šalių, teritorijų, zonų ar skyrių;
            
         
               (2)
            
            
               Reglamente (EB) Nr. 798/2008 taip pat nustatyti šių prekių veterinarijos sertifikatų reikalavimai. Šiuose reikalavimuose atsižvelgiama į tai, ar dėl tam tikrų ligų tose trečiosiose šalyse, teritorijose, zonose ar skyriuose nustatomos specialiosios sąlygos. Šios specialiosios sąlygos ir veterinarijos sertifikatų, kurie turi būti pateikiami su šiomis importuojamomis prekėmis, pavyzdžiai pateikti to reglamento I priedo 2 dalyje;
            
         
               (3)
            
            
               Reglamentu (EB) Nr. 2160/2003 nustatytos salmonelių kontrolės įvairiose naminių paukščių populiacijose Sąjungoje taisyklės. Jame numatyta, kad įrašymas į trečiųjų šalių, iš kurių valstybėms narėms leidžiama importuoti tame reglamente nurodytų rūšių ar kategorijų valgomuosius naminių paukščių kiaušinius, sąrašus, numatytus Sąjungos teisės aktuose, ar išlikimas tuose sąrašuose susijęs su sąlyga, kad atitinkama trečioji šalis turi pateikti Komisijai salmonelių kontrolės programą suteikdama garantijas, lygiavertes valstybių narių nacionalinėse salmonelių kontrolės programose numatytoms garantijoms. Garantijos ir informacija taip pat įtrauktos į Reglamento (EB) Nr. 798/2008 I priedo 2 dalyje nustatytus atitinkamus šių prekių veterinarijos sertifikatų pavyzdžius;
            
         
               (4)
            
            
               buvusioji Jugoslavijos Respublika Makedonija (5) pateikė prašymą leisti importuoti maistui skirtus kiaušinius ir naminių paukščių mėsą į Sąjungą. Komisija teigiamai įvertino pateiktą informaciją dėl gyvūnų sveikatos reikalavimų šioje trečiojoje šalyje, kurių būtina laikytis importuojant ir vežant tranzitu šias prekes. Gyvūnų sveikatos reikalavimai, taikomi importuojant šviežią paukštieną į Sąjungą, yra griežtesni nei maistui skirtiems kiaušiniams, atsižvelgiant į galimą didesnę ligos perdavimo riziką, susijusią su ta preke. Maisto ir veterinarijos tarnyba numačiusi 2016 m. atlikti auditą, kad visapusiškai įvertintų naminių paukščių sveikatos būklę ir paukštienos importo sąlygas. Kol bus atliktas šis auditas, tikslinga leisti importuoti į Sąjungą maistui skirtus valgomuosius kiaušinius;
            
         
               (5)
            
            
               buvusioji Jugoslavijos Respublika Makedonija pateikė Komisijai salmonelių kontrolės Gallus gallus rūšies vištų dedeklių pulkuose programą. Ši programa suteikia tokias pačias garantijas, kurios suteikiamos Reglamente (EB) Nr. 2160/2003, ir todėl turėtų būti patvirtinta;
            
         
               (6)
            
            
               buvusioji Jugoslavijos Respublika Makedonija yra įtraukta į Komisijos sprendimą 2011/163/ES (6) ir turi patvirtintą likučių kiaušiniuose stebėsenos planą;
            
         
               (7)
            
            
               salmonelių kontrolės programa yra lygiavertė, todėl turėtų būti leidžiama importuoti valgomuosius kiaušinius iš buvusiosios Jugoslavijos Respublikos Makedonijos. Todėl buvusiosios Jugoslavijos Respublikos Makedonijos įrašas Reglamento (EB) Nr. 798/2008 I priedo 1 dalyje turėtų būti atitinkamai iš dalies pakeistas;
            
         
               (8)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Kontrolės programos patvirtinimas
   Pagal Reglamento (EB) Nr. 2160/2003 10 straipsnio 1 dalį Komisijai pateikta buvusiosios Jugoslavijos Respublikos Makedonijos salmonelių kontrolės Gallus gallus rūšies vištų dedeklių pulkuose programa patvirtinama.
   2 straipsnis
   Reglamento (EB) Nr. 798/2008 pakeitimai
   Buvusiosios Jugoslavijos Respublikos Makedonijos įrašas Reglamento (EB) Nr. 798/2008 I priedo 1 dalyje iš dalies keičiamas pagal šio reglamento priedą.
   3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. sausio 7 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 18, 2003 1 23, p. 11.
   
      (2)  OL L 325, 2003 12 12, p. 1.
   
      (3)  OL L 139, 2004 4 30, p. 206.
   
      (4)  2008 m. rugpjūčio 8 d. Komisijos reglamentas (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (OL L 226, 2008 8 23, p. 1).
   
      (5)  Buvusioji Jugoslavijos Respublika Makedonija; laikinas kodas, kuris neturi įtakos galutiniam šalies pavadinimui, kuris bus skirtas pasibaigus šiuo metu Jungtinių Tautų Organizacijoje vykstančioms deryboms.
   
      (6)  2011 m. kovo 16 d. Komisijos sprendimas 2011/163/ES dėl trečiųjų šalių pagal Tarybos direktyvos 96/23/EB 29 straipsnį pateiktų planų patvirtinimo (OL L 70, 2011 3 17, p. 40).
   
      PRIEDAS
      Reglamento (EB) Nr. 798/2008 I priedo 1 dalyje buvusiajai Jugoslavijos Respublikai Makedonijai skirtas įrašas pakeičiamas taip:
      
         
                     Trečiosios šalies ar teritorijos ISO kodas ir pavadinimas
                  
                  
                     Trečiosios šalies, teritorijos, zonos ar skyriaus kodas
                  
                  
                     Trečiosios šalies, teritorijos, zonos ar skyriaus aprašymas
                  
                  
                     Veterinarijos sertifikatas
                  
                  
                     Specialiosios sąlygos
                  
                  
                     Specialiosios sąlygos
                  
                  
                     Paukščių gripo stebėjimo statusas
                  
                  
                     Skiepijimo nuo paukščių gripo statusas
                  
                  
                     Salmonelių kontrolės statusas
                  
               
                     Pavyzdys (-džiai)
                  
                  
                     Papildomos garantijos
                  
                  
                     Galiojimo pabaigos diena (1)
                  
                  
                     Galiojimo pradžios diena (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6 A
                  
                  
                     6 B
                  
                  
                     7
                  
                  
                     8
                  
                  
                     9
                  
               
                     „MK – buvusioji Jugoslavijos Respublika Makedonija (4)
                  
                  
                     MK-0 (4)
                  
                  
                     Visa šalies teritorija
                  
                  
                     E, EP“